Суратҷаласа №\_\_\_\_

Дар бораи баргузории вохӯрии навбатии Гурӯҳи кории байниидоравии №12 оид ба “Баробарии гендерӣ”-и Шӯрои миллии рушди назди Президенти Ҷумҳурии Тоҷикистон.

 Аз 24. 12. 2024 ш.Душанбе,

 меҳмонхонаи “Серена”

 Раиси кард:

 Муовини якуми

 Раиси Кумита: Нуруллозода Ф.

 Иштирок доштанд:

Намояндагони вазорату идораҳои дахлдор, Котиботи Шӯрои миллии рушди назди Президенти Ҷумҳурии Тоҷикистон, Ташкилотҳои ҷамъиятӣ ва баёналмилалӣ, Воситаи ахбори омма, инчунин кормандони Кумитаи кор бо занон ва оилаи назди Ҳукумати Ҷумҳурии Тоҷикистон.

 Рӯзномаи ҷаласа:

 “Дастовардҳо оид ба пешбурди сиёсати гендерии Ҷумҳури Тоҷикистон дар соли 2024”.

 Нахуст ҷаласаи навбатии Гурӯҳи кориро муовини якуми раиси Кумита оғоз намуда, ҷиҳати дастовардҳо ва пешравиҳои ноил гардидаи Кумита дар соли 2024 суханронӣ намуд.

 Мавсуф дар рафти чорабинӣ зикр намуд, ки Кумита дар соли 2024 лоиҳаи “Барномаи рушди оила дар Ҷумҳурии Тоҷикистон барои солҳои 2025-2030” омода намуда, барномаи мазкур аз ҷониби Ҳукумати Ҷумҳурии Тоҷикистон қабул ва тасдиқ гардид.

Дар баробари ин, аз ҷониби Кумита лоиҳаи Қарори Ҳукумати Ҷумҳурии Тоҷикистон дар бораи ворид намудани тағйиру иловаҳо ба қонуни Ҷумҳурии Тоҷикистон Дар бораи Барномаи давлатӣ оид ба пешгирии зуроварӣ дар оила дар Ҷумҳурии Тоҷикистон барои солҳои 2025-2030 омода ва ба Ҳукумати Ҷумҳурии Тоҷикистон пешниҳод гардидаст, ки айни замон мавриди баррасӣ қарор дорад.

Дар ин раванд Кумитаи кор бо занон ва оила дар соли 2024 як қатор чорабиниҳои байналмилалиро аз қабилӣ Форуми “Занон ва об” дар доираи Конфронси сеюми байналмилалии сатҳи баланд оид ба Даҳсолаи байналмилалии амал “Об барои рушди устувор, солҳои 2018-2028” санаи 10-уми июни соли равон бо иштироки 180 нафар намояндагони 25 кишвари дунё ташкил ва баргузор намуд.

Инчунин, рўзњои 19-20-уми июни соли 2024 дар шањри Хуљанди вилояти Суѓд Вохўрии “Занони Тољикистону Чин” ташкил ва баргузор гардида, 19-уми июн бо иштироки Раиси Кумита маросими ифтитоњи намоишгоњи муштараки расмњои рассомони Тољикистон "Симои Зан" ва санъати каллиграфияи устодони чинї "Маънии њаёт" дар Маљмааи фарњангї-таърихии "Ќалъаи Хуљанд" маррази тамошои меҳмонон гузошта шуд. Ҳамзамон, дар њошияи сафари давлатии Президенти Љумњурии Ќазоќистон рўзи 1-уми августи соли 2024 Форуми занони Тољикистону Ќазоќистон бо иштироки 70 нафар намояндагони љонибњо баргузор гардид.

Қобили тазакур аст, ки Кумитаи кор бо занон ва оила дар чорабинии сатҳи байналмилалӣ дар шаҳри Бишкекӣ Ҷумҳурии Қирғизистон дар доираи вохӯрии Муколамаи Занони Осиёи Марказӣ Раёсати баргузории чорабиниҳои Муколамаи Занони Осиёи Марказиро дар соли 2025 расман қабул намудааст, ки вобаста ба он аз ҷониби Кумита баргузории чорабиниҳои сатҳи баланд ба нақша гирифта шудааст.

Маврид ба зикр аст, ки баргузории чорабиниҳои муҳими байналмилалӣ ҷиҳати таҳкими ҳамкорӣ байни занони кишварҳои Осиёи Марказӣ, аз ҷумла табодули таҷриба ва рушди ташаббусҳои муштарак дар соҳаҳои калидӣ равона гардида, дар робита ба ин Тоҷикистон бо қабули Раёсат дар Муколамаи Занони Осиёи Марказӣ ҷиҳати рушди ҳамкориҳои байналмилалӣ дар самти баробарии гендерӣ ва ташкили ҷомеаи баробарҳуқуқ саҳми назаррас хоҳад гузошт.

Сипас, Нуруллозода Фирӯза сухани навбатиро барои пешниҳоди рӯнамо ва баромад дар самти пешбурди сиёсати гендерӣ ва муаррифии тағйиру иловаҳо ба Қонуни Ҷумҳурии Тоҷикистон Дар бораи пешгирии зӯроварӣ дар оила ба сардори шуъбаи рушди гендерӣ ва муносибатҳои байналмилалии Кумита Акобирова Ҷавоҳир доданд.

Акобирова Ҷ., дар навбати худ вобаста ба баргузории чорабиниҳо оид ба пешгирии зӯроварӣ дар оила ва чорабиниҳои байналмилалие, ки ҷиҳати пешбурди сиёсати гендерӣ намояндагони Кумита дар онҳо иштирок намудаанд суханронӣ намуда, ҳамзамон, тариқи рунамо вобаста ба бандҳои дахлдори Қонуни болозикр, ки дар онҳо тағйиру иловаҳо ворид гардидаанд ба иштирокдорон маълумот пешниҳод намуд.

Инчунин, Акобирова Ҷ ., лоиҳаи нақшаи баргузории чорабиниҳои “Муколамаи занони Осиёи Марказӣ” барои соли 2025- ро ба ҳозиринг муаррифӣ намуда, нақшаи мазкурро дар якҷоягӣ бо аъзоёни гурӯҳ мавриди мулоҳиза қарор доданд.

Ҳамзамон, аз ҷониби роҳбари Ташкилоти ҷамъиятии “Ҷаҳон Абдунабизода Шаҳло вобаста баргузории чорабиниҳо ва суҳбату вохӯриҳо дар самти пешбурди сиёсати гендерӣ, ки аз ҷониби ташкилоти мазкур дар ҳамкорӣ бо Кумита гузаронида шудааст бо пешниҳоди рӯнамо пекаши иштирокдон гардид.

Сипас, сухани навбатӣ ба намояндаи CIPE (Маркази байналмилалии соҳибкории хусусӣ) Маҳмудова Моҳру дода шуд.

Маҳмудова М., бо рӯнамо вобаста ба масъалаҳои занон, ҷавонон, гурӯҳҳои осебпазир, соҳибкории занон, мубориза бар зидди коррупсия, пешбурди савдо, сармоягузории масъулиятнок, иқтисоди рақамӣ, дастрасии занон ва соҳибкорон ба маблағгузорӣ, дастгирии занони соҳибкор, мубодилаи тачриба ва ахборот, мусоидат ба рушди иқтисодӣ: пурзӯр намудани нақши занон дар сохтани шабакаи дастгирӣ, ташаккул додани шабакаи алоқаҳо, барои занон, ки дар тиҷорат барои пайдо намудани сармоягузорон ва мизоҷон кӯмак хоҳад кард, омӯзиш ва такмили малакаҳо, гузаронидани тренингҳо ва чорабиниҳои тарбиявӣ оид ба баланд бардоштани малакаи занон дар баромад намуда аз натиҷаи фаъолияти кории ташкилоти зикргардида маълумот пешниҳод намуд.

Дар ҷамъбасти вохӯрӣ байни аъзоёни гуруҳи мазкур ва иштирок дорон саволу ҷавоб сурат гирифта, аз ҷониби баромадкунандагон посухҳои мушаххаст барои боз ҳам равшан гардонидани масъалаҳо зикргардида пешниҳод гардид.

Ҳамзамон, аз ҷониби роҳбари Ташкилоти ҷамъиятии “Авру Осиё” дар Тоҷикистон пешниҳод гардид, ки барои риоя аз сиёсати пешгирифтаи давлату Ҳукумати Ҷумҳурии Тоҷикистон дар самти пешбурди сиёсати гендерӣ хуб мешуд яке аз муовинони Кумита мард интихоб гардад.

 Муовини якуми

 раиси Кумита Нуруллозода Ф.

 Котиб Боймаҳмадова Р.